रोल | गांव के शीतला माता डूंगरी स्थित बर्फानी महादेव मंदिर में शनिवार को हरियाली अमावस्या को लेकर अनेक धार्मिक आयोजन हुए। संत रामदास महाराज, पंडित ललित दाधीच व पं.किशन दाधीच के सान्निध्य में मंदिर में रुद्राभिषेक, विशेष-पूजा अर्चना, प्रसाद सहित अनेक धार्मिक आयोजन हुए। नागौर से आए राधेश्याम कांगसिया व मनीष कांगसिया तथा अन्य भक्तों द्वारा महादेव का हरियालो महादेव के रूप में शृंगार किया गया। इस दौरान अनेक भक्त उपस्थित थे।